ໂຄງ​ການ​ອາ​ຫານ​ໂລກ ສປຊ ວ່າ ອາຫານ ທີ່ ແບ່ງປັ່ນ ໃຫ້ຊາວເຢເມນ ຖືກລັກຂະໂມຍໄປ
ສົງ​ຄາມກາງເມືອງ ​ທີ່​ດຳ​ເນີນ​ມາ​ເປັນ​ເວ​ລາ 4 ປີ ​ໄດ້​ພາ​ໃຫ້ເກີດ​ ຄວາມ​ທຸກ​ທໍ​ລະ​ມານ ຢູ່​ໃນ​ເຢ​ເມນ​ ຊຶ່ງ​ເປັນ​ປະ​ເທດ​ທີ່​ທຸກ​ຍາກ​ທີ່ສຸດ​ ປະ​ເທດ​ນຶ່ງ​ໃນ​ໂລກນັ້ນ.
ການປັນສ່ວນອາຫານ ໃຫ້ແກ່ປະຊາຊົນຊາວເຢເມນທີ່ກຳລັງອຶດຢາກ ແມ່ນໄດ້ຖືກລັກ ຂະໂມຍໄປ ໃນເຂດທີ່ຄວບຄຸມ ໂດຍພວກກະບົດຮູຕີ ອີງຕາມຖະແຫຼງຂ່າວ ຂອງໂຄງ ການອາຫານໂລກ ສະຫະປະຊາຊາດ ທີ່ອອກໃນວັນຈັນວານນີ້ ໃນຖະແຫຼງຂ່າວ ທີ່ພິມເຜີຍແຜ່ ທາງເວັບໄຊຂອງຕົນນັ້ນໂຄງການອາຫານໂລກ ຫຼື WFP ກ່າວວ່າ ຫຼາຍໆຄົນ ຄວນໄດ້ຮັບການປັນສ່ວນອາຫານ ຢູ່ທີ່ນະຄອນຫຼວງ ແຕ່ ກັບບໍ່ໄດ້ຮັບ ແລະມີຫຼາຍໆຄົນ ໄດ້ຖືກປະຕິເສດ ຕໍ່ການປັນສ່ວນໂດຍເຕັມ ໃນໄລຍະສອງສາມເດືອນຜ່ານມານີ້ ໂຄງການອາຫານໂລກ ກ່າວວ່າ ຕົນໄດ້ທຳການ ສືບສວນ ກ່ຽວກັບລາຍງານ ການຫາຍສາບສູນຂອງອາຫານ ແລະພົບວ່າ ຄູ່ຮ່ວມງານ ໃນທ້ອງຖິ່ນ ກັບອົງການຈັດຕັ້ງສາກົນດັ່ງກ່າວ ຊຶ່ງທີ່ຈິງແລ້ວ ເປັນເຄືອຂ່າຍກັບກະຊວງ ສຶກສາ ໃນເຂດຄວບຄຸມຂອງພວກກະບົດຮູຕີ ທີ່ນະຄອນຫຼວງຊານາອານັ້ນ ແມ່ນເປັນ ຜູ້ທີ່ທຳການສໍ້ໂກງ ທ່ານເດວິດ ບີສລີ (David Beasley) ຜູ້ອຳນວຍການໂຄງການອາຫານໂລກ ກ່າວ ວ່າ ປະຊາຊົນຈຳນວນຫຼາຍລ້ານຄົນ ແມ່ນກາງຕໍ່ການຊ່ວຍເຫຼືອທາງດ້ານອາຫານ ຢູ່ໃນ ເຢເມນ ທີ່ປະສົບກັບໄພສົງຄາມ ຊຶ່ງມີການສູ້ລົບກັນຢ່າງດຸເດືອດ ນັບແຕ່ສົງຄາມກາງ ເມືອງ ເລີ້ມຂຶ້ນແຕ່ປີ 2015 ເປັນຕົ້ນມາ ສົງຄາມທີ່ດຳເນີນມາເປັນເວລາ 4 ປີ ໄດ້ພາໃຫ້ ເກີດຄວາມທຸກທໍລະມານ ຢູ່ໃນເຢເມນ ຊຶ່ງເປັນປະເທດທີ່ທຸກຍາກທີ່ສຸດ ປະເທດນຶ່ງ ໃນໂລກນັ້ນ ອົງການສະຫະປະຊາຊາດ ກ່າວວ່າ ຊາວປະມານ 16 ລ້ານຄົນແມ່ນຂາດແຄນອາຫານ ນ້ຳສະອາດ ແລະຢາປົວພະຍາດ